**Ministru kabineta rīkojuma projekta „Par valstij dividendēs izmaksājamo valsts akciju sabiedrības “Ceļu satiksmes drošības direkcija” peļņas daļu par 2017.gadu” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks | Ministru kabineta rīkojuma projekta “Par valstij dividendēs izmaksājamo valsts akciju sabiedrības „Ceļu satiksmes drošības direkcija” (turpmāk – kapitālsabiedrība vai CSDD) peļņas daļu par 2017.gadu”” (turpmāk – Projekts) mērķis ir noteikt atšķirīgu dividendēs valsts budžetā iemaksājamo daļu no peļņas par 2017.gadu, nodrošinot kapitālsabiedrības peļņas daļas novirzīšanu Ceļu satiksmes likuma 43.7 pantā CSDD deleģētā valsts pārvaldes uzdevuma izpildes finansējumam.Projekts paredz, ka peļņas daļa par 2017. gadu 1 369 579,00 euro apmērā tiek novirzīta stacionāro fotoradaru iegādei, valsts budžetā tiek iemaksāti 479 840,00 euro (13 procenti peļņas), bet atlikusī peļņas daļa (51 procenti peļņas) tiek izlietota sabiedrības stratēģijā plānoto investīciju projektu realizēšanai.Ministru kabineta rīkojums stāsies spēkā tā parakstīšanas brīdī. |

|  |
| --- |
| **I. Tiesību akta projekta izstrādes nepieciešamība** |
| 1.  | Pamatojums | Ministru kabineta rīkojuma projekts “Par valstij dividendēs izmaksājamo valsts akciju sabiedrības “Ceļu satiksmes drošības direkcija” peļņas daļu par 2017.gadu” sagatavots saskaņā ar Likuma par budžetu un finanšu vadību 5.panta otro daļu, [Publiskas personas kapitāla daļu un kapitālsabiedrību pārvaldības likuma](http://likumi.lv/ta/id/269907-publiskas-personas-kapitala-dalu-un-kapitalsabiedribu-parvaldibas-likums) [28.panta](http://likumi.lv/ta/id/269907-publiskas-personas-kapitala-dalu-un-kapitalsabiedribu-parvaldibas-likums#p28) pirmo daļu un Ministru kabineta 2015.gada 22.decembra noteikumiem Nr.806 „Kārtība, kādā valsts kapitālsabiedrības un publiski privātās kapitālsabiedrības, kurās valsts ir dalībnieks (akcionārs), prognozē un nosaka dividendēs izmaksājamo peļņas daļu un veic maksājumus valsts budžetā par valsts kapitāla izmantošanu” (turpmāk – Noteikumi Nr.806) 11.2.4.apakšpunktu |
| 2.  | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Valsts akciju sabiedrība “Ceļu satiksmes drošības direkcija” ir valsts kapitālsabiedrība, kurā 100% kapitāla daļu turētāja ir Satiksmes ministrija. Saskaņā ar likuma „Par vidēja termiņa budžeta ietvaru 2018., 2019. un 2020.gadam” 24. panta pirmo daļu kapitālsabiedrībām, kurās visas kapitāla daļas tieši vai pastarpināti pieder valstij, 2018. gadā (par 2017. gada pārskata gadu) nosaka un aprēķina 80 procentu apmērā un 2019. gadā (par 2018. gada pārskata gadu) 85 procentu apmērā no attiecīgās kapitālsabiedrības peļņas, ja šajā likumā nav noteikts citādi. Šā likuma 24.panta trešā daļa nosaka, ka Ministru kabinets normatīvajos aktos noteiktajos gadījumos un kārtībā var pieņemt lēmumu par atšķirīgu dividendēs izmaksājamo minimālo peļņas daļu.Noteikumu Nr.806 10. un 11.punkts nosaka, ka valsts kapitāla daļu turētājs iesniedz Finanšu ministrijai un koordinācijas institūcijai priekšlikumu par atšķirīgu dividendēs izmaksājamo peļņas daļu un attiecīgu Ministru kabineta rīkojuma projektu un anotāciju. Ievērojot izmaiņas Latvijas uzņēmumu ienākuma nodokļa likumdošanā, tajā skaitā Uzņēmumu ienākuma nodokļa likumā (turpmāk – UĪN likums) (stājās spēkā 2018. gada 1. janvārī), kas nosaka jaunu uzņēmumu ienākumu nodokļa aprēķina un maksāšanas kārtību, un grozījumus Ministru kabineta 2015. gada 22. decembra noteikumos Nr. 775 "Gada pārskatu un konsolidēto gada pārskatu likuma piemērošanas noteikumi" (stājās spēkā 2018. gada 16. februārī), kas saistīti ar atliktā nodokļa saistību atlikumu norakstīšanu, t.i., no bilances norakstītās atliktā nodokļa saistību atlikumu summas, kuras aprēķinātas saskaņā ar iepriekšējo uzņēmumu ienākuma nodokļa regulējumu, norāda peļņas postenī, CSDD atliktā nodokļa saistību atlikumu summa, kas, veicot korekcijas atbilstoši iepriekšējai likumdošanai, iekļaujama papildus kapitālsabiedrības 2017. gada peļņas postenī, ir 1,46 milj. euro. Tādejādi likumdošanas izmaiņu rezultātā CSDD 2017. gada neto peļņa 2 311 774 euro palielināma par atliktā nodokļa saistību summu, kā rezultātā CSDD 2017. gada neto peļņa ir 3 773 020 euro.Ņemot vērā iepriekš minēto, kā arī pamatojoties uz likuma "Par vidēja termiņa budžeta ietvaru 2018., 2019. un 2020. gadam" 24. panta pirmo daļu, kas nosaka, ka minimālā dividendēs izmaksājamā peļņas daļa 2018. gadā (par 2017. gada pārskata gadu) aprēķināma 80 % apmērā, CSDD minimālā dividendēs izmaksājamā peļņas daļa būtu 3 018 416 euro, kas, salīdzinot ar iepriekš paredzēto un plānoto, ir par 1 168 997 euro lielāka. Tā kā atliktā nodokļa saistību atlikumu summa 1 461 246 euro uzkrāta ilgtermiņā un šādas summas iekļaušana peļņas postenī rada pienākumu kapitālsabiedrībai veikt dividenžu izmaksu, kas savukārt radīs nesamērīgi lielu slogu kapitālsabiedrībai, apgrūtinās tās saimniecisko darbību, radīs draudus kapitālsabiedrības finanšu stabilitātei, un liegtu iespēju CSDD, nepiesaistot aizņemtos finanšu līdzekļus, par saviem līdzekļiem realizēt CSDD stratēģijā iekļauto triju lielu investīciju projektu - jaunu klientu apkalpošanas centru Jelgavā (kopējās izmaksas periodā 2018. – 2020. gadam - 3,1 milj. euro), Tukumā (kopējās izmaksas periodā 2018. – 2020. gadam - 2,5 milj. euro) un Rīgas klientu apkalpošanas centra Rīgā, Bauskas ielā 86 pārbūves (kopējās izmaksas periodā 2017. – 2020. gadam - 2,2 milj. euro) īstenošanu, tad nepieciešams lemt par valstij dividendēs izmaksājamās 2017. gada peļņas daļas 1 168 997 euro apmērā samazināšanu.**CSDD peļņas daļa par 2017. gadu 1 369 579,00 euro apmērā tiek novirzīta stacionāro fotoradaru iegādei, valsts budžetā tiek iemaksāti 479 840,00 euro (13 procenti peļņas), bet atlikusī peļņas daļa (51 procenti peļņas) tiek izlietota sabiedrības stratēģijā plānoto investīciju projektu - klientu apkalpošanas centru izbūvei Jelgavā, Tukumā un Rīgā.****Savukārt turpmākajos gados klientu apkalpošanas centru izbūve tiks finansēta atbilstoši CSDD vidēja termiņa darbības stratēģijā 2018.-2020.gadam noteiktajam.** Finansējums vidējā termiņa darbības stratēģijā noteiktiem investīciju projektiem nav uzskatāms par komercdarbības atbalstu, jo tiek izlietots Ceļu satiksmes likuma 4.panta piektā daļā noteikto deleģēto valsts pārvaldes uzdevumu realizācijas nodrošināšanai. Samaksājot dividendēs no saimnieciskās darbības likumā „Par vidēja termiņa budžeta ietvaru 2018., 2019. un 2020. gadam” noteikto procentuālo apjomu un realizējot stratēģijā plānotās investīcijas, lai novērstu draudus kapitālsabiedrības finanšu stabilitātei, kapitālsabiedrība var nokļūt situācijā, kad būs jāpiesaista vairāk aizņemtā kapitāla, kā rezultātā attiecīgi palielināsies aizņemtā kapitāla apmērs pret pašu kapitālu, kas galvenokārt var atsaukties uz kapitālsabiedrības sniegto pakalpojumu tarifiem un radīt negatīvu ietekmi uz kapitālsabiedrības ilgtspējīgu attīstību. Ar Ministru kabineta 2013.gada 13.augusta protokollēmumu (protokols nr.44 155.§) ir pieņemts zināšanai Informatīvais ziņojums “Par pārkāpumu fiksēšanas tehnisko līdzekļu (fotoradaru) ieviešanu”, kur noteikts, ka 2013., 2014., 2015., 2016. un 2017.gadā Ministru kabinets, lemjot par Ceļu satiksmes drošības direkcijas dividenžu izmantošanu, pieņem lēmumu par samazināta apjoma dividenžu ieskaitīšanu valsts budžetā.Ar Ministru kabineta 2016.gada 14.novembra rīkojumu Nr. 678 “Par konceptuālo ziņojumu "Par valsts akciju sabiedrības "Ceļu satiksmes drošības direkcija" uzstādīto stacionāro fotoradaru darbības rezultātiem, priekšlikumiem par tehnisko līdzekļu (fotoiekārtu vai videoiekārtu) turpmāko izmantošanu un fotoradaru iegādes, uzstādīšanas un darbības nodrošināšanas finansēšanu” noteiktais 100 fotoradaru iegādes un uzstādīšanas plāns paredz fotoradaru iegādi un uzstādīšanu veikt šādās četrās kārtās:* 2015.gads: 1.kārta, 16 fotoradari;
* 2016.gads: 2.kārta, 24 fotoradari;
* 2017.gads: 3.kārta, 20 fotoradari;
* 2018.gads: 4.kārta, 40 fotoradari;

Kopējās 4. kārtas fotoradaru iegādes un to pamatņu izbūves izmaksas ir 2 950 347 euro. Atlikums no iepriekšējos gados novirzītā finansējuma ir 1 580 768 EUR. Tādējādi 4.kārtas finansēšanai nepieciešams papildus novirzīt 1 369 579 euro no CSDD 2017. gada peļņas.Projekts ir izvērtēts no Komercdarbības atbalsta kontroles likuma 5.panta viedokļa, un ir secināms, ka kapitālsabiedrībai nosakāmā atšķirīgā dividendēs izmaksājamā peļņas daļa nav uzskatāms par valsts atbalstu kapitālsabiedrībai komercdarbības veikšanai, jo peļņas daļa novirzāma valsts deleģētā uzdevuma – stacionāro fotoradaru iegādei – izpildes finansēšanai. Projektā ir ietverts šāds ekonomiskā pamatojuma izvērtējums atbilstoši Noteikumu Nr.806 12.punkta normām, kas nosaka, ka kapitālsabiedrībai var noteikt atšķirīgu dividendēs izmaksājamo peļņas daļu, ņemot vērā, ka dividende tiks izmantota, lai sasniegtu Stratēģijā noteikto nefinanšu mērķi - Stacionāro ātruma mērīšanas ierīču uzstādīšana atbilstoši Ministru kabineta noteiktajam plānam.Uz peļņas rēķina tiek veikta kapitālsabiedrības ekonomiskās attīstības finansēšana. Peļņa ir ne tikai Sabiedrības iekšējo saimniecisko vajadzību segšanas avots, bet arī galvenais iekšējo finanšu resursu finansēšanas avots. Pietiekama peļņas lieluma iegūšana ir jebkura komerciāla uzņēmuma mērķis. Dividenžu politika ir lēmumu pieņemšana par to, vai iegūto peļņu izmaksāt īpašniekiem dividenžu veidā vai atstāt kapitālsabiedrības rīcībā un reinvestēt aktīvos- priekšroka tiek dota dividendēm vai kapitāla pieaugumam, kas nākotnē nodrošinātu ienākumu. Dividenžu politikas mērķis ir nodrošināt uzņēmuma attīstību.Ievērojot iepriekš minēto, Satiksmes ministrija ierosina Ministru kabinetam pieņemt lēmumu, ar kuru atļaut noteikt kapitālsabiedrībai atšķirīgu dividendēs izmaksājamo peļņas daļu. |
| 3.  | Projekta izstrādē iesaistītās institūcijas | Satiksmes ministrija, valsts akciju sabiedrība VAS “Ceļu satiksmes drošības direkcija” |
| 4.  | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2018 | Turpmākie trīs gadi (euro) |
| 2019 | 2020 | 2021 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020 gadam | izmaiņas, salīdzinot ar vidēja termiņa budžeta ietvaru 2020 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |  167 508 924 | - 2 538 576 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |   167 508 924 | -2 538 576 | 0 | 0 | 0 | 0 | 0 |
| 1.2. valsts speciālais budžets |  0 |  0 |  0 |  0 |  0 |  0 | 0 |
| 1.3. pašvaldību budžets |  0 |  0 |  0 |  0 |  0 |  0 | 0 |
| 2. Budžeta izdevumi |  0 |  0 |  0 |  0 |  0 |  0 | 0 |
| 2.1. valsts pamatbudžets |  0 |  0 |  0 |  0 |  0 |  0 | 0 |
| 2.2. valsts speciālais budžets |  0 |  0 |  0 |  0 |  0 |  0 | 0 |
| 2.3. pašvaldību budžets |  0 |  0 |  0 |  0 |  0 |  0 | 0 |
| 3. Finansiālā ietekme | 167 508 924 | -2 538 576 |  0 |  0 |  0 |  0 | 0 |
| 3.1. valsts pamatbudžets |  167 508 924 | -2 538 576 |  0 |  0 |  0 |  0 | 0 |
| 3.2. speciālais budžets |  0 |  0 |  0 |  0 |  0 |  0 | 0 |
| 3.3. pašvaldību budžets |  0 |  0 |  0 |  0 |  0 |  0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) |  x |  0 |  0 |  0 |  0 |  0 | 0 |
| 5. Precizēta finansiālā ietekme |  x | 0 | 0 | 0 | 0 | 0 | 0 |
| 5.1. valsts pamatbudžets |  0 | 0 | 0 | 0 |
| 5.2. speciālais budžets |  0 | 0 | 0 | 0 |
| 5.3. pašvaldību budžets |  0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  Projekts šo jomu neskar. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Satiksmes ministrija, VAS “Ceļu satiksmes drošības direkcija” |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav attiecināms. |
| 3. | Cita informācija | Nav. |

Satiksmes ministrs U. Augulis

Vīza:

Valsts sekretārs K. Ozoliņš

I.Strauta 670258349

Inga.Strauta@sam.gov.lv